Cleto Zabala

Cleto Zabala Aranbarri (Bilbo, 1847ko apirilaren 26a – Madril, 1912ko urtarrilaren 1a) musikagilea izan zen.

Emilio Arrietarekin Madrilen ikasi eta gero, 1881ean La hija del pescador opera aurkeztu zuen Bilbon. 1882an Bizkaiko Foru Aldundiak emandako beka bati esker Italiara joan zen ikasketak osatzera. Bilboko Orfeoiaren zuzendaria izan zen..

1890eko hamarkadan Madrila joan zen, eta Apolo eta Novedades antzokietako arduradun izan zen. 1895ean El señor barón eta El niño de Jerez zarzuelak aurkeztu zituen, eta 1899an, berriz, Varietés zarzuela. 1901ean Marcia opera aurkeztu zuen, gaur egun galdua dena. Meza bat eta korurako beste lan batzuk ere idatzi zituen.

Erreferentziak 

Bizkaiko musikagileak
Opera egileak
Bilbotarrak
Zarzuela egileak
Madrilen hildakoak